62022TJ0397_INF
Presuda Općeg suda (osmo prošireno vijeće) od 23. listopada 2024. – Bayerische Landesbank/SRB (Ex ante doprinosi za 2022.)
(predmet T-397/22) (
1
)
„Ekonomska i monetarna unija – Bankovna unija – Jedinstveni sanacijski mehanizam za kreditne institucije i određena investicijska društva (SRM) – Jedinstveni fond za sanaciju (SRF) – Odluka SRB-a o izračunu ex ante doprinosa za razdoblje doprinosa 2022. – Članak 70. stavak 2. Uredbe (EU) br. 806/2014 – Pogreška koja se tiče prava – Vremensko ograničenje učinaka presude”
1.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi u Jedinstveni fond za sanaciju (SRF) – Godišnja gornja granica ukupnog iznosa pojedinačnih doprinosa u SRF utvrđena kao 12,5 % konačne ciljne razine – Područje primjene – Primjena tijekom početnog razdoblja
(Uredba br. 806/2014 Europskog parlamenta i Vijeća, čl. 70. st. 2. podst. 1. i 4.)
(t. 33., 41.)
2.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi u Jedinstveni fond za sanaciju (SRF) – Godišnja gornja granica ukupnog iznosa pojedinačnih doprinosa u SRF utvrđena kao 12,5 % konačne ciljne razine – Doseg – Nepremašivanje te gornje granice od strane Jedinstvenog sanacijskog odbora (SRB) – Kriteriji za ocjenu – Dinamični pristup konačnoj ciljnoj razini
(Uredba br. 806/2014 Europskog parlamenta i Vijeća, čl. 69. st. 1, čl. 70. st. 2. podst. 1. i 4.)
(t. 44., 48.-51.)
Izreka
1.
Poništava se odluka Jedinstvenog sanacijskog odbora (SRB) SRB/ES/2022/18 od 11. travnja 2022. o izračunu ex ante doprinosâ Jedinstvenom fondu za sanaciju (SRF) za 2022., u dijelu koji se odnosi na društvo Bayerische Landesbank.
2.
Učinci Odluke SRB/ES/2022/18 u dijelu u kojem se ona odnosi na društvo Bayerische Landesbank održavaju se na snazi sve dok SRB ne poduzme potrebne mjere kako bi postupio u skladu s ovom presudom, i to u razumnom roku koji ne može biti dulji od šest mjeseci računajući od dana pravomoćnosti ove presude.
3.
SRB će snositi, osim vlastitih, i troškove društva Bayerische Landesbank.
4.
Europski parlament i Vijeće Europske unije snosit će vlastite troškove.
(
1
)	SL C 380, 3. 10. 2022.